Birthe Rønn Hornbech (V), 2008-11-21:
Jamen jeg har ikke noget kendskab til hr. Kamal Qureshis hjemmeside.
Jeg kan sige, at der på Integrationsministeriets hjemmeside er mange oplysninger, og at det jo nogle gange kan være problemet, hvordan man skal systematisere dem, for det er jo ikke bare de familiesammenførte, der har krav på vejledning, det er alle andre under alle andre regelsæt - og vi prøver hele tiden at gøre den hjemmeside bedre.
Den er i hvert fald så god, at den var tæt på at vinde konkurrencen blandt de statslige hjemmesider.
Den var nomineret, men den blev altså slået lige på stregen af mit andet ministerium, Kirkeministeriet.
Jo, men der har været meget barokt i dag, mange selvmodsigelser og en fuldstændig udstilling af, hvor splittet oppositionen er
Jeg er fuldstændig enig med hr. Peter Skaarup.
Ja tak.
Det ville være en underdrivelse, hvis jeg sagde, at regeringen afviser det her forslag.
Det er jo nogle af regeringens mærkesager, som bygger på de aftaler, der er indgået med Dansk Folkeparti gennem årene, hvor denne regering har siddet ved roret.
Men det er selvfølgelig ethvert partis ret at fremsætte de rene propagandaforslag.
Og det er jo det, der er tale om.
For når man vil afskaffe 24-års-reglen og tilknytningskravet i udlændingeloven, er man jo lige inde der, hvor et flertal i Folketinget, der nu også er blevet genvalgt to gange siden 2002, netop anser de her regler for det helt grundlæggende i den del af udlændingeloven, som vedrører adgangen til Danmark, og som jo vedrører beskyttelse af de unge, for at de selv kan vælge, hvem de vil gifte sig med, for at de skal blive så modne, så forældrene ikke kan lægge det samme pres på dem.
Der er selvfølgelig stadig væk mange, der gør det, men mønsteret, tendensen er brudt.
Vi kan se, der er mange flere indvandrere, som gifter sig med personer, som de finder f.eks. her i Danmark.
Regeringens politik har været en succes på det her punkt, og den succes giver vi selvfølgelig overhovedet ikke afkald på.
Det skulle bare mangle.
Den er til gavn for Danmark, den er til gavn for de unge, den er til gavn for integrationen.
Så med det kunne jeg sådan set sige, at så er vi færdige.
Men der er da nogle misforståelser, jeg gerne vil rette.
Man bliver altid ved med at sige, at med disse krav må de unge ikke gifte sig med hvem, de vil.
Jo, det må de sandelig, men der er altså ikke nogen, der har et retskrav på at bo ude i verden og så sige, at man vil giftes og flytte til Danmark.
Det er jo vigtigt, at det 24-års-krav, som har haft så stor betydning, også suppleres af tilknytningskravet, for det betyder jo, at det bliver sværere at presse de unge til de såkaldte genopdragelsesrejser, fordi hvis man tvinger de unge hjem til et land, hvor man altså skal lære noget om den fremmede kultur og kvindeundertrykkende kultur, så risikerer man, at man falder på tilknytningskravet.
Og derfor støtter tilknytningskravet og 24-års-reglen meget godt hinanden og støtter de unge indvandrere, sådan at de har fået større frihed.
Det har vist sig, at det er gået sådan.
Det har også vist sig, at ikke mindst pigerne er på vej til at få langt bedre uddannelse end tidligere.
Så det er virkelig et af regeringens succeskriterier, og det skal Enhedslisten ikke få held til at pille ved.